Սիմոնե Պեպե

Սիմոնե Պեպե, (իտալերեն՝ Simone Pepe, օգոստոսի 30, 1983(1983-08-30), Ալբանո-Լացիլե, Metropolitan City of Rome, Լացիո, Իտալիա), իտալացի պրոֆեսիոնալ ֆուտբոլիստ, կիսապաշտպան։


== Կարիերա ==


=== Ակումբային ===
Սիմոնե Պեպեն Իտալիայի մայրաքաղաքի «Ռոմա» ակուբի սան է, բայց թիմի կազմում ոչ մի անգամ չի խաղացել։ Երկու անգամ վարձավճարով տեղափոխվել է այլ ակումբ․ «Լեկկո» ակումբի կազմում անցկացրել է հինգ հանդիպում՝ չխփելով ոչ մի գոլ։ Պեպեն ավելի հաջող է անցկացրել 2002/03 մրցաշրջանը, երբ կարողացել է ամրապնդել իր տեղը «Տերեմոյի» հիմնական կազմում՝ ակումբի կազմում անցկացնելով 31 հանդիպում և խփելով 11 գոլ։
2003 թվականին Պեպեն տեղափոխվել է «Պալերմո»։ Իտալական Սերիա Ա-ում իր նորամուտը կատարելուց առաջ Պեպեն վարձավճարով հանդես է եկել «Պյաչենցա» ակումբում։ 2005 թվականին վերադարձել է «Պալերմո», որտեղ փորձ է արվել փոխարինել «Ֆիորենտինա» տեղափոխված Լուկա Տոնիին, սակայն Պեպեն չի կարողացել ամրապնդել իր դիրքը  թիմում և տեղափոխվել է «Ուդինեզե»։
Պեպեն չի կարողացել մրցակցել Ասամոա Գայանի հետ որն իրեն հիանալի է դրսևորել 2006 թվականի աշխարհի առաջնությունում։ Պեպեն վարձավճարով տեղափոխվել է «Կալյարի»։ «Ուդինեզե» վերադառնալուց հետո կարողացել է ներգրավվել թիմի կազմում։
2010 թվականի հունիսի 9-ին երեք տարվա պայմանագիր է կնքել Թուրինի «Յուվենտուսի» հետ․ աշխատավարձը կազմել է 7,5 մլն եվրո պայմանագրի ողջ ժամկետի համար։ 2011 թվականի հունիսի 22-ին «Յուվենտուսը» «Ուդինեզեից» գնել է ֆուտբոլիստների լրիվ իրավունքները  €7,5 մլն գումարով և խաղացողի հետ կնքել քառամյա պայմանագիր։ 2012 թվականի դեկտեմբերից Պեպեն գրեթե երկու տարի ծախսել է ապաքինման համար մի քանի ֆիզիկական խնդիրների պատճառով։ 2013 թվականի փետրվարի 27-ին Պեպեն վիրահատվել է և երիտասարդական թիմի հետ մի քանի խաղից հետո վերադարձել է թիմ։  2015 թվականի օգոստոսին Պեպեն պայմանագիր է կնքել «Կիևո» ակումբի հետ։ Ակումբի կազմում Պեպեն մասնակցել է 23 խաղի բոլոր մրցաշարերում և մրցաշրջանի ավարտին հեռացել թիմից։
2016 թվականի օգոստոսի 22-ին Պեպեն մեկ տարվա պայմանագիր է կնքել «Դելֆինո Պեսկարա» ակումբի հետ։ Ակումբի կազմում մի քանի խաղի մասնակցելուց հետո հայտարարել է խաղացողի կարիերան ավարտելու և մենեջեր դառնալու մտադրության մասին։


=== Իտալիայի հավաքական ===
Պպեեն հանդես է եկել Օտալիայի հավաքականի պատանեկան ու երիտասարդական թիմերում։ Ազգային հավաքականում նորամուտը նշել է 25 տարեկան հասակում՝ 2008 թվականի հոկտեմբերի 11-ին Սոֆիայում մասնակցելով 2010 թվականի աշխարհի առաջնության որակավորման փուլի՝ Բուլղարիայի հավաքականի դեմ խաղին (0:0)։
Պեպեն մասնակցել է 2009 թվականի ՖԻՖԱ-ի Կոնֆեդերացիաների գավաթի խաղարկությանը և 2010 թվականիի աշխարհի առաջնությանը, որոնք երկուսն էլ անցկացվել են Հարավաֆրիկյան Հանրապետությունում։ Մրցաշարերում ընդհանուր առմամբ անցկացրել է հինգ հանդիպում, ներառյալ երեք հանդիպումները վերջին մրցաշարում, որովհետև Իտալիայի հավաքականը դուրս է մնացել առաջին փուլից հետո։


== Խաղաոճ ==
Իր կարիերայի սկզբում հանդես գալով որպես հարձակվող՝ Պեպեն եղել է ունիվերսալ խաղացող, որը հանդես է եկել հարձակման և կիսապաշտպանւթյան մի քանի դիրքերում։ Խաղացել է որպես կիսապաշտպան, հարձակվող կամ վինգբեք, սովորաբար աջ եզրում, թեև նա կարող էր խաղալ դաշտի ցանկացած կողմում։ հանդես է եկել նաև որպես հարձակողական ոճի կիսապաշտպան կամ նույնիսկ որպես հենակետային հարձակվող որոշ դեպքերում։


== Ձեռքբերումներ ==


=== Թիմային ===
«Պալերմո»Սերիա Բ-ի հաղթող – 2003/04«Յուվենտուս»Իտալիայի չեմպիոն (4) – 2011/12, 2012/13, 2013/14, 2014/15
Իտալիայի գավաթի խաղարկության եզրափակչի մասնակից (1) – 2011/12
Իտալիայի գավաթակիր (1) – 2014/15
Իտալիայի սուպերգավաթի դափնեկիր (2) – 2012, 2013


== Ծանոթագրություններ ==


== Արտաքին հղումներ ==
Ֆուտբոլիստի էջը Чемпионат.ру կայքում
Պեպեն հրավիրվել է հավաքական
Ֆուտբոլիստի էջը Liveresult կայքում
Ֆուտբոլիստի էջը Archived 2015-01-02 at the Wayback Machine. «Յուվենտուսի» պաշտոնական կայքում